कोरोनावायरस के ओमीक्रोन वेरिएंट के बारे में आपको क्या जानना चाहिए

कोरोनावायरस ने पिछले दो सालों में अपने अनेक रूप रंग दिखाए हैं। उसके कई वेरिएंट आए और खासी तबाही मचाई। करोड़ों लोगों को अपनी चपेट में लिया और कइयों को अपनी जान गवानी पड़ी।

अभी हाल में ही इसका एक नया वेरिएंट ओमीक्रोन दक्षिण अफ्रीका में पाया गया है। इससे सारे विश्व में हड़कंप सा मच गया है। आनन फानन में कई देशों ने फिर से विदेश यात्रा पर रोक लगा दी है।

नीचे दिए गए 7 पॉइंट्स जो आपको कोरोनावायरस के ओमीक्रोन वेरिएंट के बारे में जानना चाहिए।

इस वेरिएंट की उत्पत्ति किस देश से हुई, फिलहाल कहना बहुत मुश्किल है। हालांकि इसको सबसे पहले दक्षिण अफ्रीका के हिस्सा में पाया गया है। वहां के डॉक्टरों और वैज्ञानिकों ने इसकी सूचना विश्व स्वास्थ्य संगठन को दी । विश्व स्वास्थ्य संगठन ने भी इसे गंभीर बताकर सभी देशों को सतर्क रहने को कहा है। अपने देश में भी इसके मामले सामने आ रहे हैं।

जब विश्व स्वास्थ्य संगठन को इसकी जानकारी मिली तो उन्होंने इसपर गहन अध्ययन और चर्चा की। अंततः हाल ही में विश्व स्वास्थ्य संगठन ने इसे चिंताजनक स्वरूप करार दिया है और ओमीक्रोन नाम दिया। संगठन ने इसके ऊपर वैक्सीन के प्रभावी होने पर भी एक सवाल उठा दिया है। इसपर देशों में और दहशत का माहौल है। अभी पर्याप्त डाटा भी नही है, जिससे बताया जा सकते की यह वेरिएंट डेल्टा की तुलना में कितना खतरनाक है।