दुनिया पर राज करने वाले 6 उत्कृष्ट भारतीय सी.ई.ओ.

विश्व की बड़ी-बड़ी कंपनियों की पहली पसंद भारतीय सी.ई.ओ हैं। गूगल और माइक्रोसाफ्ट जैसी कंपनी भारतीयों के हाथ में है। गूगल के सी.ई.ओ सुंदर पिचाई हैं तो माइक्रोसाफ्ट के सत्य नडेला। हम आपको 6 भारतीय सी.ई.ओ के विषय में बताने जा रहे हैं जिनके हाथों में विश्व की बड़ी-बड़ी कंपनियों की कमान है।

1. सुदंर पिचाई

12 जुलाई 1972 को मदुरै, तमिलनाडु में सुदंर पिचाई का जन्म हुआ। भारतीय प्रौद्यौगिकी संस्थान खडगपुर से डिग्री हासिल करने के बाद इन्होंने भौतिक विज्ञान में स्टेमफोर्ड विश्वविद्यालय से एम.एस. और इंजीनियरिग की। तत्पश्चात पेनसिल्वेनिया विश्वविद्यालय से एम.बी.ए. किया। गूगल से जुड़ने से पहले सुदंर पिचाई मैकफिस्ने एंड कंपनी में संचालन परामर्श के रूप में कार्य करते थे। 2004 में गूगल से जुड़कर इन्होंने एक छोटी सी टीम के साथ कार्य आरंभ किया। इनके किए इस कार्य के परिणाम स्वरूप लोग इंटरनेट एक्सप्लोरल, फायर फाक्स से गूगल सर्च कर पा रहे हैं। इस कार्य में सफलता पाने के बाद उन्होंने स्वयं इंटरनेट बा्रउजर बनाना चाहा लेकिन उस समय के गूगल के सी.ई.ओ. ने मना कर दिया। लेकिन पिचाई ने इस कार्य के लिए गूगल के सह निर्माताओं को मना लिया। वर्ष 2008 गूगल ने सुदंर पिचाई की मदद से खुद का वेब ब्राउजर लांच किया। जो सफल रहा। और आज सुदंर पिचाई गूगल के सी.ई.ओ. हैं। यह भारत के लोगों के लिए गर्व की बात है।

2. सत्य नारायण नडेला

मूल रूप से भारतीय सत्य नारायण नडेला हैदराबाद के रहने वाले हैं। इन्होंने मनिपाल विश्वविद्यालय से इलेक्ट्रानिक इंजीनियरिंग की और उसके बाद अमेरिका से कम्प्यूटर साइंस में एम.एस. और एम.बी.ए. किया। इन्होंने अपने कैरियर की शुरूआत माइक्रोसिस्टम से की तथा बाद में माइक्रोसाफ्ट से जुड़ गए। 21 वर्ष के अपने कार्य काल में नडेला सर्वर ग्रुप से शुरूआत की बाद में उन्होंने साफ्टवेयर विभाग, आन लाइन सर्विस आदि में कार्य किया और हेड बनकर सर्वर विभाग में वापसी की। 4 फरवरी 2014 को वह माइक्रोसाफ्ट में प्रमुख कार्यकारी अधिकारी बने। आज वह माइक्रोसाफ्ट के फ्लाइड एंटरप्राइज ग्रुप के एग्जीक्युटिव प्रेसीडेंट हैं।